
Ultimo desaroyo Corona Virus na Aruba: 


TA PROLONGA MEDIDANAN CU UN SIMAN 
MIENTRAS TA SIGUI MONITORIA 


Durante e conferencia di prensa di Gobierno di Aruba dialuna 
mainta, Prome Minister Evelyn Wever-Croes a elabora riba e 
situacion actual pa cu Covid-19. Comienso di aña tawata uno 
hopi preocupante mirando cu Aruba a drenta e di 3 ola pa cu 
e pandemia aki. Januari a habri cu 280 caso activo y a subi te 
na 624 pa mita di luna, pero afortunadamente a logra controla 
esaki y bahe na 342 caso activo pa final di luna. Otro caso cu 
a causa hopi panico den comunidad ta na momento cu dia 25 
di Januari Aruba a constata e variante ingles. 


E dos indicadornan mas importante pa cu e maneho di e virus 
aki ta e cantidad di casonan pa dia cu awe ta na un averahe 
di 35. Apesar cu e ta menos cu den transcurso di Januari e 
ta keda preocupante. E di dos indicador ta e ocupacion den 
hospital cu a cuminsa na Januari cu 7 persona y a subi te na 
34. Un cantidad cu Aruba no a mira desde september 2020. 
Afortunadamente e cantidad aki a baha y awe tin 18 persona 
interna den hospital. E situacion pa cu cuido intensivo tambe 
tabata preocupante mirando cu comienso di luna a habri cu 2 
persona den ICU y a subi den transcurso di luna te na 12 cu ta 
un total halto pa un isla chikito manera Aruba. Actualmente tin 
10 persona den ICU. 


Na luna di januari, 20 mil test a ser ehecuta di cual a resulta 
den un total di 1500 caso positivo pa cu Covid-19. E mesun 
luna aki a constata tambe un total di 10 morto pa motibo di 
Covid-19, cu tambe ta un cantidad halto pa Aruba. Den nomber 
di Gobierno di Aruba, Prome Minister ta manda condolencia na 
famianan di e fayecidonan. 


Mirando cu Aruba tabata drentando den e di 3 ola pa cu e 
pandemia aki, Gobierno mester a aplica reglanan di orden 
publico mas estricto, cu na principio lo mester a keda na vigor 
te cu 31 di Januari. Mirando e situacion ya pa por tin un miho 
bista especialmente cu e entrada di e variante ingles, Gobierno 


a tuma e decision pa prolonga e medidanan aki cu un siman 
mas. 


Januari a trece hopi reto y preocupacion pa Aruba na unda 
mester a prepara pa un di 3 ola. Mester a pone personal 
disponibel, prepara material, pone cuido na HOH riba alerta, y 
a cera un di dos piso pa Covid. Un danki na tur e profesionalnan 
cu a sa di atende exitosamente cu e ola aki y danki na e gran 
mayoria di comunidad di Aruba cu a sa di atene na e regla y 
protocolnan cu awe nos ta dominando e plamamento di e virus 
atrobe. 


E realidad ta cu e virus tey ainda y esey ta pone cu tur hende 
mester ta cauteloso y sigui cuida te ora e vacuna yega Aruba. 
E vacuna no ta obligatorio pero si consehabel pa esnan mas 
vulnerable cu ta nos grandinan y esnan mas delicado di salud 
pa nan por ta protehi en caso tal nan haña e virus nan no hañe 
fuerte na unda mester wordo interna den hospital y/of poni na 
aparato di oxigeno. 


Prome Minister di Aruba Evelyn Wever-Croes a duna di conoce 
cu e tambe lo tuma e vacuna aki siguiendo conseho tambe di 
su dokter di cas. 


“Gobierno ta monitorea e situacion aki cada dia y lo informa 
comunidad en caso mester cambia e medidanan di orden 
publico, si mester flexibilisa of si mester impone medidanan 
mas estricto. Te ainda esaki no ta e caso pero lo tene comunidad 
informa”, Prome Minister a termina bisando. 





Informacion di Gobierno transparente! 

Prome Minister Evelyn Wever-Croes: 


AGENDA DI EHECUCION COMO PASO NOBO 
DEN E COOPERACION ENTRE HULANDA Y 
ARUBA 


Conhuntamente Hulanda y Aruba a formula un agenda pa 
ehecucion di e Landspakkeť. 
Den e Landspakkeť aki a incorpora entre otro medida dirigi 
riba fortifica e estado di derecho y mehora e maneho financiero, 
sistema di impuesto, cuido y ensefiansa. E meta ta aporta na 
un Aruba resiliente y exitoso. 


Riba 13 di november 2020 Hulanda y Aruba a firma e 
areglo mutuo pa ehecucion di e Landspakkeť. Durante e 
ultimo simannan a traha den cooperacion estrecho y a haci 
palabracion riba e prome pasonan cu Aruba, pa gran parti 
sosteni door di Hulanda, lo tuma. E pasonan aki ta haya nan 
repercucion den e prome agenda di ehecucion. Di e forma aki 
ta haci investigacion comparativo di e condicionnan di trabou 
den sector publico y semi-publico y ta enfoka riba maneho 
financiero. Tanto Aruba como Hulanda a compromete nan mes 
pa tuma e pasonan palabra. 


E agenda di ehecucion ta un documento cu lo wordo refina 
continuamente. Esaki lo tuma luga den prome instancia cada 
cuartal y lo ta alinea cu decision di Conseho di Ministro di Reino 
tocante e tramonan adicional di e sosten di likides. 


Secretario di estado Knops ta contento cu pa medio di e agenda 
di ehecucion aki ta duna contenido na e restructuracionnan 
necesario. “Despues di firmamento di e areglo aki mi a indica 
cu ta awo e trabou mes ta bay cuminsa. E agenda di ehecucion 
aki ta yuda nos den esaki y di e manera aki ta forma un guía 
cu fecha fiho." 


Minister-president Wever-Croes: “Den tempo difícil palabracion 
concreto ta importante. Esaki a wordo haci den e Agenda di 
Ehecucion. Mi ta kere den Aruba. Ta tempo dificil pero kibra 
nos lo no kibra. Nos ta wak futuro. Nos ta mira nos dilanti. 
Hunto nos ta para fuerte" 


Aruba y Hulanda a firma e acuerdo aki dialuna 1 di februari. 


UITVOERINGSAGENDA ALS NIEUWE 
SAMENWERKING NEDERLAND EN ARUBA. 


STAP IN 


Samen hebben Nederland en Aruba een uitvoeringsagenda 
opgesteld voor het uitvoeren van het Landspakket. In dit 
Landspakket zijn onder andere maatregelen opgenomen die 
zich richten op economische ontwikkeling, het versterken van 
de rechtsstaat en het verbeteren van het financieel beheer, 
de belastingen, de zorg en het onderwijs. Het doel is om bij te 














dragen aan een weerbaar en veerkrachtig Aruba. 


Op 13 november 2020 ondertekenden Nederland en Aruba de 
onderlinge regeling voor de uitvoering van het Landspakket. 
De afgelopen weken is er hecht samengewerkt en zijn er 
afspraken gemaakt over de eerste stappen die Aruba, veelal 
ondersteund door Nederland, gaat zetten. Deze stappen 
vinden hun weerslag in deze eerste uitvoeringsagenda. Zo 
wordt er bijvoorbeeld vergelijkend onderzoek gedaan naar de 
arbeidsvoorwaarden in de publieke en semi-publieke sector en 
wordt er gekeken naar het financieel beheer. Zowel Aruba als 
Nederland hebben zich eraan gecommitteerd om de stappen 
te zetten die worden afgesproken. 


De uitvoeringsagenda is een document dat steeds wordt 
verfijnd. Dit zal in eerste instantie elk kwartaal gebeuren en 
aansluiten bij de besluitvorming in de Rijksministerraad over 
aanvullende tranches liquiditeitssteun. 


Staatssecretaris Knops is blij dat er nu door middel van 
deze uitvoeringsagenda op een concrete manier invulling 
wordt gegeven aan de noodzakelijke hervormingen. "Na de 
ondertekening van de onderlinge regeling heb ik aangegeven dat 
het echte werk nu pas gaat beginnen. Deze uitvoeringsagenda 
helpt ons hierbij en vormt op deze manier een routekaart met 
deadlines." 


Premier Wever-Croes: “In deze uitdagende tijden zijn 
duidelijkheid en concrete afspraken nodig. Die zijn nu 
vastgelegd in de uitvoeringsagenda. Ik geloof in Aruba. Het 
zijn moeilijke tijden maar breken zullen we niet. Wij kijken naar 
de toekomst. Wij kijken vooruit. Samen staan we sterk." 

Prome Minister Evelyn Wever-Croes: 








Prome Minister Evelyn Wever-Croes durante di conferencia di 
prensa di Gobierno di Aruba a presenta e 'Jaarverslag 2020' di 
Ministerio di Asuntonan General. E 'jaarverslag' aki ta ser traha 
na final di cada aña y lo ta disponibel riba e website di Gabinete 
Wever-Croes pa tur esnan cu ta interesa por lese. Esaki ta e 
di 3 aňa consecutivo cu Ministerio di Asuntonan General ta 
presenta su Cuenta Anual. 


“E cuenta anual aki ta refleha tur loke a sosode durante 2020 y ta 
refleciona riba e tereno di asuntonan general, integridad, tema 
di personal, innovacion y energia. Por ultimo tin un capitulo cu 
ta atende cu con Gobierno ta mira e temponan dilanti. 














Aňa 2020 no tabata uno facil pa Gabinete Wever-Croes ya 
cu tur e metanan cu tabata fiha a cambia na momento cu 
Covid-19 a dal. 2020 ta e aña na unda Gabinete Wever-Croes 
lo a keda di consolida tur e acionnan cu a bin ta haciendo 
desde november 2017. E situacion financiero tabata mustra 
un surplus di 40 miyon. E placa aki Gabinete Wever-Croes 
lo a inverti den enseňansa, cuido di salud, combatimento di 
adiccion y lo a bin cu mas cas di cuido pa nos grandinan. 
Sociaal crisisplan tambe lo a duna su frutonan pa loke ta e 
situacion social na Aruba y esaki ta e aña cu nos lo a mira e 
diversificacion real di Aruba su economia. 


Na momento cu e pandemia aki a yega Aruba na Maart 2020, 
tur cos a cambia. Afortunadamente Aruba tabata prepara cu un 
ekipo di crisis y un ekipo di profecional tanto riba tereno di cuido 
y tereno di orden publico dedica pa yuda. Lamentablemente 
Gabinete Wever-Croes no por a cumpli cu su metanan ya cu 
tur tempo mester a dedica na rescata bida di hende y despues 
na purba di lanta e economia bek. 


Aruba a logra lanta e economia poco pero ta mirando un dip 
actualmente atrobe ya cu e medidanan externo ta afectando 
nos pero Gabinete Wever-Croes a drenta 2021 cu un energia 
positivo pa purba logra tur e metanan stipula anteriormente”, 
Prome Minister a duna di conoce. 


E jaarverslag aki lo ta disponibel pronto online pa comunidad 
di Aruba. 

PRESENTACION DI MINISTER PRESIDENT 
CONFERENCIA DI PRENSA 1 FEB 2021: 

MINISTER DI FINANSA, ASUNTONAN ECONOMICO Y CULTURA | 


MINISTER XIOMARA MADURO 

Nos ta pidi tur contribuyente cu mester registra auto of entrega 
plachi number pa haci esaki na nos edificio anexo na Camacuri. 
Debi na e cantidad di contribuyentenan cu kier efectua nan 
pago no ta posibel pa haci registracion y entregamento di 


plach'i number na nos oficinananan na MFA of San Nicolas. CONTRIBUYENTENAN 
Contribuyentenan cu mester entrega plachi number, nos ta POR REGISTRA AUTO Y ENTREGA 
pidi pa pasa na nos oficina anexo entre 5 y 10 di februari 2021 PLACH | NUMBER 


despues di 1:15pm. 
UNICAMENTE NA EDIFICIO ANEXO 





4 Departamento di Impuesto 























Minister di Finansa, 
Asuntonan Economico y Cultura 


Serie du Programa. 


Reactivando Nos Economia 


Diaranson 
3 di februari 2021 17:00 PM 
Topiconar 
Proyeccion economico 2021, 
Economia Informal y Control di Prijs 
Sintonisa 

GABINETE WEVER CROES 


IMPORTANT NSP ANNOUNCEMENT: COVIDA9 CRISIS 


TELEARUBA- CANAL 13 

Stichting Monumenten Fonds Aruba: 


PROYECTO PLAN PA E TANKINAN DI AWA 
NA KIBAIMA TA PARTICIPA DEN CIRCULAR 
HARVEST AWARDS 


Studiantenan di Sus ateliers (Hogeschool 
Rotterdam) a traha e ultimo lunanan 
bou di guia di nos lider di proyecto Sra. 
Daphne Fernandes Pedra, riba un plan pa 
e Tankinan di Awa na Kibaima poniendo 
enfasis riba posibel destinacionnan nobo 
pa e tankinan y tambe con por adapta 
e tankinan na un manera sostenibel 
pa e diferente destinacionnan pero 
tambe teniendo cuenta cu e aspectonan 
monumental. 


E proyecto aki lo ta participando dia 3 di 
februari pa un Circular Harvest Award. 
Dia 3 lo tin tambe un exposicion online 
caminda por wak y haya mas informacion 
di tur e proyectonan participante. Ta 
trata proyectonan enfoca riba economia 
circular crea pa diferente studiantenan di 
Hogeschool Rotterdam. 


Pa mas info tocante Circular Harvest y 
registra pa e exposicion. 


https://www.aanmelder.nl/122635/ 
register?survey id-118481&new-True& 
fbclid-IwAR23V2Jv77y4FovlyCWXbZW 
Hh-iy6MQssXa86Dh6UVvBiakqHWGNJ 
eYwrDU 








Monumentsfund 
ARUBA 

the water supply system on Aruba. 

What is the monument regulation of Aru- 
ba? 

MINISTER DI TURISMO, SALUD Y DEPORTE 
MINISTER DANGUI ODUBER 

Minister Di Turismo Salubridad Publico y Deporte, 














Y a 
Manera ta conoci for di afia pasa riba instruccion di Hulanda, 
pais Aruba mester a corta 5 miyon florin pa luna den cuido 
den pleno pandemia. Hulanda a pone como condicion pa 
corta den sector di cuido pa asina Aruba por a ricibi e di 2 
tranche, garantizando pago na empleadonan publico, fase, 
loonsubsidie, duna sosten financiero na companianan y tambe 
garantisa cu fondonan di AZV y SVb ta keda stabiel. 


Te dia di awe Hulanda no por a argumenta of substancia 


Sr. Dangui Oduber: 


con nan a yega na e recorte di 5 miyon florin pa luna. Como 
Minister di Salubridad Publico nos ta hopi preocupa cu e 
recorte aki pa motibo di e consequencia nan cu esaki por tin 
pa bida di hende. Ministerio di Salubridad Publico ta haciendo 
tur cos den su alcanse pa convence Hulanda pa permiti Aruba 
espacio pa por atende cu e reformanan den cuido hunto cu e 
sector menciona. Pa es motibo aki Gobierno di Aruba a institui 
un comision nacional y multi disciplinario cu lo bai, evalua 
y investiga e situacion den sector di cuido pa asina crea e 
miho manera pa reforma nos cuido medico, garantisando cu e 
fondonan di AZV ta keda sostenibel. 


E comision lo tin diferente tareanan y den e dianan venidero lo 
elabora riba esakinan. 


E comision menciona ta consisti di representanenan di Hunta 
di Directiva di Stichting Ziekenverpleging Aruba, Instituto 
Medico San Nicolas, FSMA Respaldo, Stichting Algemene 
Bejaardenzorg Aruba (SABA), Asociacion di dokternan di cas 
(HAVA), Asociacion di Specialistanan Medico, Asociacion 
di Boticanan, Asociacion di fisioterapistanan, Asociacion di 
specialistanan di Hospital, Aruba Dental Society y Asociacion 
di Parteranan. 


Mientrastanto Gobierno di Aruba a pidi hulanda pa para e 
recorte den sector di cuido medico y ta pendiente un reaccion 
di Hulanda. Nos tin confiansa den e comision aki y cu den 
combinacion cu ehecutacion di e plan nacional di vacunacion 
di Aruba lo trece mehoracion na e situacion di Aruba pa nos 
progresa! 

REGISTRA PA BO VACUNA 

GOBIERNO DI ARUBA 

E pre registacion pa haya e vacuna ta cuminsa entrante 1 februari 2021 via e Aruba Health App. 
Download e app riba App Store (Apple), Google Playstore (Android) of via browser. 

+ Registration — App — Call Center 


Aruba Health App Vaccine — Registration 


SI BO TIN E APP CABA, UPDATE E OF DELITE E APP Y INSTALA DI NOBO. 

MINISTER CHRIS ROMERO 


MINISTER ROMERO TA IMPULSA PROYECTO 
DI AGRICULTURA ENTRE FUNDACION 
MOVEMENTO TA BIDA Y SANTA ROSA 





For di aňa pasa e fundacion Movemento ta Bida a acerca 
Santa Rosa pa conseho y ayudo pa un proyecto destina pa nos 
grandinan, cu e meta pa stimula actividad fisico via e practica 
di Agricultura. Recientemente e Titular di e Cartera di Sector 
Primario, sr. Chris Romero, a reuni cu representantenan di e 
Fundacion “Movemento ta Bida” y Santa Rosa, pa involucra su 
mes directamente den e bunita proyecto aki pa nos grandinan. 


Santa Rosa a reuni cu Fundacion Movemento ta Bida y asina 
cuminsa encamina e proyecto, unda cu e prome paso tabata 
pa busca un tereno disponibel y aki a scohe Centro Sjabururi. 
Despues a sigui reuni cu e fundacion pa discuti e maneranan 
mas factibel pa ehecuta e proyecto aki y con Santa Rosa lo 
por yuda, door di duna consehonan practico y tecnico pa logra 
ehecuta e plannan. 


Minister Chris Romero a keda impresiona cu e embergadura di 
e proyecto aki, cual sigur lo ta un incentivo mas pa nos grandinan 
mantene nan mes ocupa den practicanan di agricultura, pero 
tambe pa comparti nan conocemento den e materia cu otro 
gruponan interesa den esaki. E intencion ta pa den futuro por 
tin mas area designa pa plantamento den diferente bario y cu 
nos grandinan por distrai nan mes haciendo esaki. 


Por corda cu na aña 2019 Minister Romero a introduci e 
proyecto escolar “Hofi di Amistad”, cu e meta pa involucra nos 
muchanan den agricultura for di trempan. Y awor e proyecto 
aki di fundacion Movemento ta Bida, lo sirbi como un aporte 
mas pa sigui impulsa e cultura di plantamento na Aruba. 


























EDWARD CHEUNG 


Grupo Adulto 

Minister Plenipotenciario Besar 





“MESTER PONE ATENCION NA TUR 
DESAROYO DEN E SECTOR TURISTICO 





Recientemente e agencianan di viahe na Hulanda a comunica 
na publico via prensa (De Telegraaf, fecha 31-01-2021) di kier 
bin cu un plan pa salbaguardia cu e turista Hulandes por bai cu 
vakantie durante primavera di e aňa aki. E plan ta encera entre 
otro cu tur pasahero lo wordo getest (sneltest) tanto prome cu 
nan bula como prome cu nan regresa Hulanda. 


‘Esaki ta hustamente loke Aruba a bin ta haci desde cu a habri 
frontera despues di e lockdown na maart 2020’, asina Minister 
Plenipotenciario Guillfred Besaril ta comenta riba e contenido 
di e ar-ticulo aki. ‘Aruba no solamente a pone un systema 
di test riba pia na Aeropeurto Reina Beatrix pa tur pasahero 
cu ta drenta Aruba, ademas a crea facilidadnan pesnan cu 
test positivo por bai den cuarantena. Ta pa es motibo aki a 
introduci un seguro special adicional pa e turistanan cu 
kier bishita nos isla durtante e pandemia aki cu e miras cu 
si resulta cu tin infeccion di Covid-19, na Aruba nan lo por 
ricibi cuido medico sin cu esaki core como gasto adicional pa 
gobierno. Den preparacion prome cu a habri frontera Aruba a 
bin cu un certificado pa impresanan den e sector turistico cu 


HULANDES EUROPEO” 


na establecemento ta “corona proof y awe nos ta mira cu e 
sector di biahe Hulandes ta bini cu un plan cu ta encera varios 
elemento cu ya nos ta bin ta bin ta aplica for di aña pasa na 
Aru-ba, Minister Besaril ta sigui elabora. 


E mandatario ta sigui declara cu esaki un biaha mas ta mustra 
e vision di Gobierno di Aruba na tuma pasonan concreto 
pa brinda perspectiva na e industria turistico local durante 
di e crisis y asina poco poco pone nos economia bek riba 
pia. Minister Besaril a termina cu pronto mane cu e plan di 
agencianan di viahe mane TUI, Corendon, SunWeb, Booking. 
Com, Beach Masters, keda presenta lo e sinta na mesa di 
biaha cu functionarionan di ATA Europa pa delibera y mira kico 
e anuncio aki di e agencianan di viahe lo nifica pa Aruba y 
den ki forma nos por sigui mantene nos mes como un “top 
destination” pa e mercado Europeo en general. 


Riba e potret minister Besaril y director di ATA Europa Tirso 
Tromp na e gala aña pasa unda ATA Europa a ricibi e award 
como e miho Oficina di Turismo di Hulanda. 

Departamento di Salud Publico: 


UPDATE 1 DI FEBRUARY 2021 


Segun resumen di awe 27 persona a recupera, a registra un total di 20 caso nobo di Covid-19, di cual tur ta residente. 
Cantidad total di testnan ehecuta ayera na e diferente localidadnan na Aruba, entre otro laboratorio di hospital, 
laboratorionan priva y aeropuerto ta 414 test. ‘Postivity rate’ entre nos residentenan ta 14%. 


Activo tin awe 334 caso, cantidad di fayecido relaciona cu Covid-19 ta 59. 


Hospital ta informa cu tin un total di 19 persona interna di cual 10 ta den Cuido Intensivo y 9 riba unidad general di 


covid. Edad promedio di esnan ingresa pa extra cuido ta 64 aňa. 





We ARUBA COVID-19 

Mantene Beach cera Max 4 persona 
distancia 12'or AM - 5'or AM na mesa 

MESTER PASA DEN TRABOU DURO 
CU DEDICACION Y DETERMINACION 
NOS TA LOGRA E EXITO 
CU NOS TA PROPONE 








Gabinete Wever-Croes 


